ROMÂNIA

JUDEŢUL GALAŢI

COMUNA IVEŞTI

CONSILIUL LOCAL
H O T Ă R Â R E A  Nr.  Proiect
Din  ________.2022
Privind: aprobarea inițierii procedurii de închiriere a unor suprafețe de păşune pentru anul 2022
Initiator: Gheoca Maricel, Primarul comunei Iveşti, judetul Galaţi;

Nr de inregistrare şi data depunerii proiectului: 596/21.01.2022.
Consiliul local al comunei Iveşti, judeţul Galaţi, întrunit în şedinţa ordinară din data de 31.03.2022;


Având în vedere Referatul de aprobare a domnului Gheoca Maricel, primarul comunei Iveşti, judeţul Galaţi, iniţiatorul prezentei hotărâri, inregistrată sub nr. 596/21.01.2022;


Având în vedere Raportul de specialitate întocmit  de compartimentul de resort din cadrul aparatului de specialitate al Primarului comunei Iveşti, judeţul Galaţi inregistrat sub nr. 600/25.01.2022;


Având în vedere Raportul de avizare a Comisiei nr. 1, pentru agricultură şi activităţi economico – financiare;
Având în vedere Hotărârea nr. 48 din 19.09.2018, a Consiliului local al comunei Ivești, județul Galați, privind aprobarea Amenajamentului pastoral al pajiştilor din comuna Iveşti, judeţul Galaţi;
Având în vedere Hotărârea nr.320/21.12.2021, a Consiliului Judeţului Galaţi, privind stabilirea preţului mediu/tona de masă verde obţinută de pe pajişti pentru anul fiscal 2022;


Având în vedere prevederile art. 129 alin. (2), lit. „c”, alin.(6),  lit.„b” și art.362 alin.(1) și (3) din O.U.G. nr. 57/2019 privind Codul administrativ, cu modificările și completările ulterioare;
Având în vedere prevederile art.463 alin. (2) din Legea nr.227/2015 privind Codul fiscal, cu modificările și completările ulterioare;

Având în vedere prevederile art.3 lit.„d”, art.5 alin.(1) si art.9 alin.(2) din O.U.G. nr.34/2013, privind organizarea, administrarea şi exploatarea pajiştilor permanente şi pentru modificarea şi completarea <LLNK 11991    18 11 201   0 34>Legii fondului funciar nr. 18/1991, cu modificările și completările ulterioare;

Având în vedere prevederile art.4 și art.6 din Normele metodologice pentru aplicarea prevederilor <LLNK 12013    34180 301   0 46>Ordonanţei de urgenţă a Guvernului nr.34/2013 privind organizarea, administrarea şi exploatarea pajiştilor permanente şi pentru modificarea şi completarea <LLNK 11991    18 11 201   0 34>Legii fondului funciar nr. 18/1991, cu modificările și completările ulterioare, aprobate prin H.G.R. nr.1064/2013, cu modificările şi completările ulterioare;
Având în vedere prevederile art.3 din Ordinul MADR şi al MDRAP nr. 407/2051 din 31.05.2013/05.06.2013, pentru aprobarea contractelor - cadru de concesionare şi închiriere a pajiştilor din domeniul public sau privat al UAT, cu modificările și completările ulterioare;
În baza art. 139 alin.(3) lit.„g” şi art. 196 alin.(1) lit.„a”  din O.U.G. nr.57/2019 privind Codul administrativ, cu modificările şi completările ulterioare;


H O T Ă R Ă Ş T E :


Art.1 – Se aprobă Studiul de oportunitate privind închirierea prin atribuire directă a suprafeţei de 38,17 ha pășune proprietate privată a U.A.T. Ivești, județul Galați, conform anexei nr.1 la prezenta hotărâre, care face parte integrantă din aceasta.

Art.2.– Se aprobă Regulamentul pentru închirierea pășunilor aflate în proprietatea privată a U.A.T. Ivești, conform anexei nr.2 la prezenta hotărâre, care face parte integrantă din aceasta.

Art.3.– Se aprobă Caietul de sarcini privind închirierea prin atribuire directă a suprafeței de 38,17 ha pășune proprietate privată a U.A.T. Ivești, județul Galați, conform anexei nr.3 la prezenta hotărâre, care face parte integrantă din aceasta.

Art.4.– Pentru animalele care vor păşuna pe rezervele de pășune disponibilă, se stabilesc următoarele taxe de pășunat: 50 lei/bovină/an și 1 leu/ovină sau caprină/an.
Art.5.– Anexele 1-3 fac parte integrantă din prezenta hotărâre.

Art.6.– Primarul comunei Iveşti, judeţul Galaţi, va lua măsuri de aducere la îndeplinire a prevederilor prezentei hotărâri.


Art.7.– Secretarul general al comunei Iveşti, judeţul Galaţi, va comunica prezenta hotărâre celor interesati.

